INS avertizează: România, din ce în ce mai bătrână. Populația feminină, în scădere față de anul trecut.
Procesul de îmbătrânire demografică s-a accentuat comparativ cu 1 ianuarie 2020. Se remarcă o scădere uşoară a ponderii tinerilor. Populaţia feminină, la 1 ianuarie 2021, a fost în scădere cu 0,4% faţă de aceeaşi dată a anului precedent.
La 1 ianuarie 2021, populaţia după domiciliu din mediul urban a fost de 12442 mii persoane, în scădere uşoară faţă 1 ianuarie 2020 (0,6%), potrivit datelor publicate marţi de Institutul Naţional de Statistică.Populaţia feminină la 1 ianuarie 2021 a fost de 11305,5 mii persoane, în scădere cu 0,4% faţă de aceeaşi dată a anului precedent.Procesul de îmbătrânire demografică s-a accentuat comparativ cu 1 ianuarie 2020, remarcându-se o scădere uşoară a ponderii persoanelor tinere (0-14 ani) şi în acelaşi timp o creştere (de 0,4 puncte procentuale) a ponderii populaţiei vârstnice (de 65 ani şi peste).Indicele de îmbătrânire demografică a crescut de la 115,0 (la 1 ianuarie 2020) la 118,7 persoane vârstnice la 100 persoane tinere (la 1 ianuarie 2021).Vârsta medie a populaţiei a fost de 41,9 ani, cu 0,2 ani mai mare decât la 1 ianuarie 2020. Vârsta mediană a fost de 42,2 ani, în creştere cu 0,4 ani faţă de 1 ianuarie 2020.La 1 ianuarie 2021, cea mai mare pondere în totalul populaţiei o deţinea grupa de vârstă 40-44 ani (8,6%). În rândul bărbaţilor, ponderea acestei grupe de vârstă a fost de 9,0%, iar la femei de 8,2%.Ponderea grupei de 0-4 ani a fost de 4,6%, mai mică decât cea a grupelor de vârstă 5-9 ani (4,7%), 10-14 ani (5,2%) şi 15-19 ani (5,1%).